המשרד להגנת הסביבה בשיתוף פעלה עם משטרת ישראל, ערכו הבוקר ראשון (19.5.19) חיפוש במשרדי חברה הפועלת במפרץ חיפה ועוסקת בייצור מוצרים המופקים מנפט, ותפסו מחשבים ומסמכים. זאת, בעקבות חקירה שנפתחה בחשד לדליפה ממושכת של חומרים מסוכנים, לרבות בנזן, למימי נמל חיפה.
בתוך כך, נפתחה חקירה במסגרתה בוצעו בדיקות שהביאו לחשיפת מקור פוטנציאלי לדליפת החומרים המסוכנים מצנרת השייכת לאחד המפעלים במתחם. במסגרת החקירה בוצעו בדיקות מקצועיות לשם איסוף ממצאים, תוך ניהול חפירות שחשפו חור באחד הצינורות שעל-פי החשד גרם לזיהום קרקע וים ולדליפת חומרים מסוכנים, לרבות בנזן וטולואן, לנמל.
בעקבות דרישת המשרד להגנת הסביבה, הצנרת הושבתה והדליפה הופסקה, אולם נדגיש, כי עדיין קיימת עדשת זיהום קרקע ומבוצעות פעולות בהנחיית מחוז חיפה של המשרד להגנת הסביבה לשיקום האזור שנפגע בתחום מסוף הכימיקלים הצפוני. לאור הממצאים, המשרד הקים צוות חקירה משותף של המשרד להגנת הסביבה – באמצעות היחידה הארצית להגנת הסביבה הימית, המשטרה הירוקה ומחוז חיפה של המשרד.
למה לא מפרסמים את שם המפעל? ראוי שנדע מי מרעיל אותנו. והאם יש קשר לדליפת הגז בקריית חיים?